
	Comisia pentru buget, finanţe şi bănci
	
	Bucureşti,     14.11.2011 
Nr. 22/377


Biroul Permanent

al

Camerei  Deputaţilor

Vă înaintăm, alăturat, raportul înlocuitor asupra proiectului de Lege privind aprobarea Ordonanţei de urgenţă a Guvernului nr.23/2011 pentru modificarea şi completarea art.22 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu care comisia noastră a fost sesizată în fond cu adresa Biroului Permanent nr. PLx.502 din 5 septembrie 2011.
	PREŞEDINTE,

Maria Eugenia BARNA 

	Bucureşti,   14.11.2011 

RAPORT ÎNLOCUITOR
asupra proiectului de Lege proiectul de Lege privind aprobarea Ordonanţei 
de urgenţă a Guvernului nr.23/2011 pentru modificarea şi completarea 
art.22 din Ordonanţa de urgenţă a Guvernului nr.34/2009 cu privire la 
rectificarea bugetară pe anul 2009 şi reglementarea unor măsuri financiar-fiscale
Cu adresa nr. PLx.502 din 5 septembrie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.23/2011 pentru modificarea şi completarea art.22 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale.
La întocmirea raportului s-a avut în vedere avizul favorabil al Consiliului Legislativ, avizul favorabil al Comisiei juridice, de disciplină şi imunităţi şi avizul favorabil al Comisiei pentru muncă şi protecţie socială.
Prezentul proiect de Lege are ca obiect de reglementare modificarea şi completarea art.22 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale. Prin aceste modificări şi completări se propune ca ocuparea posturilor vacante unice din instituţiile şi autorităţile publice ale administraţiei publice locale, cu excepţia celor din unităţile de învăţământ preuniversitar şi a celor prevăzute la alin. (21), să poată fi aprobată de ordonatorul principal de credite, cu avizul Guvernului, prin notă iniţiată de Ministerul Administraţiei şi Internelor, la propunerea prefecţilor, pe baza solicitărilor temeinic justificate de ordonatorii principali de credite ai bugetelor locale. Au fost exceptate de la această regulă posturile din unităţile de învăţământ preuniversitar de stat, întrucât ocuparea lor este reglementată expres la alin. (2) al art. 22 din Ordonanţa de urgenţă a Guvernului nr. 34/2009.

Măsurile propuse se aplică cu încadrarea în cheltuielile de personal aprobate pentru anul 2011. 
Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerului Finanţelor Publice domnul Ion Ghizdeanu – secretar de stat, preşedintele Comisiei Naţionale de Prognoză.
La lucrările comisiei şi-au înregistrat prezenţa un număr de 28 deputaţi din totalul de 33 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri.
Proiectul de Lege a fost adoptat de Senat în şedinţa din data de 28 iunie 2011.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.23/2011 pentru modificarea şi completarea art.22 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, în şedinţa din data de 7 noiembrie 2011, comisia propune supunerea spre dezbaterea şi adoptarea Plenului Camerei Deputaţilor a proiectului de lege cu amendamentele prezentate în anexă. 
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar

Mariana Bărdiţă

ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	Titlul legii:

LEGE

privind aprobarea Ordonanţei de urgenţă a Guvernului nr. 23/2011 pentru modificarea şi completarea art. 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale
	Nemodificat 
	

	2.
	
	Articol unic.- Se aprobă Ordonanţa de urgenţă a Guvernului nr. 23  din 2 martie 2011 pentru modificarea şi completarea art. 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, publicat în Monitorul Oficial al României, Partea I, nr. 168 din 9 martie 2011, cu următoarele modificări:
	Articol unic.- Se aprobă Ordonanţa de urgenţă a Guvernului nr. 23  din 2 martie 2011 pentru modificarea şi completarea art. 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, publicat în Monitorul Oficial al României, Partea I, nr. 168 din 9 martie 2011.
	

	3.
	Titlul ordonanţei:

ORDONANŢĂ DE URGENŢĂ 
pentru modificarea şi completarea art. 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale
	1. Titlul ordonanţei de urgenţă va avea următorul cuprins:
„Ordonanţă pentru abrogarea art. 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale.”
	Se elimină
	

	4.
	Articol unic.-34/2009 Articolul 22 din Ordonanţa de urgenţă a Guvernului nr.  cu privire la rectificarea bugetară pe anul 2009 şi reglementarea unor măsuri financiar-fiscale, publicată în Monitorul Oficial al României, Partea I, nr. 249 din 14 aprilie 2009, aprobată prin Legea nr. 227/2009, cu modificările şi completările ulterioare, se modifică şi se completează după cum urmează:
	2. Articolul unic va avea următorul cuprins:

Articol unic.-34/2009 Articolul 22 din Ordonanţa de urgenţă a Guvernului nr.  cu privire la rectificarea bugetară pe anul 2009 şi reglementarea unor măsuri financiar-fiscale, publicată în Monitorul Oficial al României, Partea I, nr. 249 din 14 aprilie 2009, aprobată prin Legea nr. 227/2009, cu modificările şi completările ulterioare, se abrogă.
	Se elimină
	

	5.
	1. După alineatul (23) se introduc trei noi alineate, alineatele (24)-(26), cu următorul cuprins:

„(24) Prin excepţie de la prevederile alin. (1), ordonatorii principali de credite ai bugetelor locale pot aproba ocuparea prin concurs sau examen a posturilor vacante unice din cadrul instituţiilor şi autorităţilor publice ale administraţiei publice locale, exclusiv cele din unităţile de învăţământ preuniversitar de stat şi cele prevăzute la alin. (21), cu încadrarea în cheltuielile de personal aprobate prin buget.

(25) Ocuparea posturilor prevăzute la alin. (24) se face numai după obţinerea avizului favorabil al Guvernului, prin notă iniţiată de Ministerul Administraţiei şi Internelor, la propunerea prefectului, pe baza solicitărilor temeinic justificate ale ordonatorilor principali de credite ai bugetelor locale. Procedura de transmitere a solicitărilor de ocupare a posturilor se aprobă prin ordin al ministrului administraţiei şi internelor.

(26) Prin post unic, în sensul alin. (24), se înţelege:

a) acel post ale cărui atribuţii, prin conţinutul şi natura lor, sau responsabilităţi stabilite nu se regăsesc într-o altă componentă organizatorică; ori

b) un post dintre posturile aflate în compartimentele în care există numai posturi vacante.”
	Nemodificat

	Nemodificat 
	

	6.
	2. Alineatul (3) se modifică şi va avea următorul cuprins:
„(3) Ocuparea posturilor prevăzute la alin. (2), (21), (22) şi (24) se face în condiţiile legii, pe răspunderea ordonatorilor principali de credite.”
	Nemodificat 
	Nemodificat 

